”Markedet for at tiltrække og fastholde gode medarbejdere er blodrødt, intet ser ud til at ændre sig de næste par år, og desperationen hos enkelte virksomhedsejere er allerede nu så stor, at de reagerer særdeles uhensigtsmæssigt, ” siger Iver R. Tarp og giver et eksempel: ”Jeg oplever virksomhedsejere, der kommer med erklæringer a la ’Lad os da tage fat i ham, vi havde ansat for tre år siden. Måske kan vi få ham tilbage, så dårlig var han da heller ikke. ’ Desperationen bag reaktionerne forstår man så udmærket, men hovsaløsninger vil typisk føre til endnu flere fejlansættelser. ”\n”Skal andelen af fejlansættelser ned, er det nødvendigt med langt mere omtanke, når der rekrutteres. Det nytter ikke ’at skyde på alt, hvad der rører sig’, man må have is i maven og give sig tid til en mere grundig proces, ” siger Peter Thyssen og nævner følgende klassiske fejl i en rekrutteringsproces:\n”Man er utålmodig og vil gerne hurtigt i gang og giver sig ikke tid til at afdække nye og andre vinkler på en ønsket jobprofil. Man definerer for hurtigt opgaveløsningen og bruger ikke tid nok på at analysere og dykke ned i, hvad der reelt er behov for af faglige og personlige kompetencer. Ligesom man ikke gør sig klart, hvad det er for en mission og vision, som den kommende medarbejder skal kunne se sig selv i.”\n”Er forarbejdet ved en ansættelse ikke gjort godt nok, risikerer både virksomhed og kandidat at tage for hurtige og overfladiske beslutninger. Hvis man vil skabe et stærkt og bæredygtigt grundlag for en ansættelse, skal man evne at se helheden og kommunikere denne. Kun sådan undgår man et skævt og forfejlet match mellem virksomhed og kandidat. Det er uheldigt for både virksomhed og medarbejdere, når folk i så høj grad bliver ansat til noget andet, end de forventede,” siger Peter Thyssen, Frontpeople A/S.\n”Der er ofte værdifulde indspark at hente hos jeres mest loyale ansatte, når I leder efter svar på, hvad I skal fremhæve, når I søger efter nye medarbejdere. Hos FRECON peger vores fagspecialister fx på det attraktive i vores mange spændende meningsfulde projekter, det vil sige, at de – kort skitseret – langt hellere vil bidrage til at løse klimaudfordringer ved at udvikle miljø- og energiteknologier fremfor at skabe nye ’defense systems’. ”\n”Når vi hyrer en ekstern rekrutteringsspecialist, handler det således mindre om markedsføring og kontaktskabelse og langt mere om at få analyseret den opgave, vi skal have løst, og hvad der skal til for at løse den. Vi ønsker først og fremmest en erfaren rekrutteringsspecialist, der kan lykkes med at give os et bredere syn på vores behov og den profil, der kan bidrage til at løfte og løse vores udfordringer. ”\n”Nogle virksomheder er helt klart nødt til at genopfinde sig selv. De små årgange har dårligt ramt os, og de stiller endnu større krav til arbejdspladserne. De ønsker både at arbejde på en ’sej’ virksomhed, de kan prale af, ligesom de ønsker store personlige frihedsgrader, ” siger Iver R. Tarp og forklarer videre:\n”Udfordringen er ikke alene selve rekrutteringsprocessen, men også det daglige vedholdende fokus på at skabe en attraktiv arbejdsplads, som kan tiltrække dygtige medarbejdere. Der skal skabes en organisation og kultur, der sikrer, at de ansatte både trives, præsterer og udvikler sig. God glad ledelse er fortsat et afgørende konkurrenceparameter. ”\n”Blot er det vigtigt, at man har en moderne, motiverende ledelsesstil, et godt ry og ’en mening’, som den enkelte har lyst til at bakke op om. ”\n”Det nytter for eksempel ikke, at man bryster sig af sin grønne profil og sin familievenlige arbejdsplads, hvis man i virkeligheden forurener og kører sin medarbejderstab hårdt og ufleksibelt, ” konstaterer Iver R. Tarp og nævner, at holdbare ændringer i en virksomhed nødvendigvis må starte i bestyrelsen:\n”Bestyrelsen må være både mangfoldig og moderne. Man er nødt til vedholdende at arbejde på ledelsesstilen og at skabe et godt omdømme, og er bestyrelsen befolket af onkel, tante og fætter – eller har bestyrelsesmedlemmerne samme alder, køn og baggrund – så er det ikke en garanti for fornyelse og spændende udvikling. ”


Den store juletråd 2015 - Side 117 - Debatten\nSide 117 af 124\nIndlægaf Whoosh » 26. dec 2015, 11:52\nJeg er på vej til julefrokost.\nDet står ned i stænger, men har vi vedtaget at det er juleregn, og har sat julemusik på anlægget.\nIndlægaf DetSorteCirkus » 26. dec 2015, 12:33\nHer er alt, som det plejer.\nVi fik første julefrokost i går, og om et par timer venter den næste. Da vi jo kun er tre, er det stille og roligt og ganske afslappende.\nJeg ville godt nok heller ikke have orket at skulle ud i går eller være omgivet af mange mennesker.\nIndlægaf Tricolette » 26. dec 2015, 13:02\nI dag laver vi mindst muligt her i huset. Dog har vi lige gået en god tur rundt om Store Øksø sammen med 1.000 andre.\nLige nu har jeg rugbrød og leverpostej i ovnen, så i aften skal vi hygge sild, snaps, laks, snaps, leverpostej, snaps og snaphss.... Bare min mand og søn (på næsten 18 så han tager sikkert også en snaps)\nI går var vi til julefrokost ved mine forældre sammen med min søster og hendes familie - samme flok som vi holdt juleaften med.\nIndlægaf sigge » 26. dec 2015, 21:43\nEfter godt 3 dages familiehygge sidder jeg nu i min egen sofa for første gang siden d. 22. om aftenen, og det er nu også dejligt med lidt ro og alenetid. Jeg har godt nok været hjemme ved mig selv og sove (og spise morgenmad) hver nat, men ellers har jeg været sammen med mine forældre og min søster, siden jeg kom hjem fra arbejde lillejuleaften.\nD. 23. om aftenen spiste vi sammen, så lidt jule-TV, og jeg fik kogt grød til risalamanden.\nJuleaftensdag spiste vi en lettere udgave af julefrokost, pyntede træ (det plejer vi ellers at gøre d. 23. om aftenen, men vi var for trætte), lavede risalamande og så Disney juleshow. Og så var der selvfølgelig hele den traditionelle julemiddag (som vi hjalp hinanden med at lave), dans om træet og gaver. Vi orkede ikke at finde eller spise konfekt, så vi fik bare en cola og en clementin sidst på aftenen.\nJuledag lavede vi den store julefrokost - stadig kun til os 4. Så hyggede vi os med at spille mandelgavespillet Right or Wrong og spise konfekt. Og så var der selvfølgelig lige aftensmad (man skulle jo nødig nå at blive sulten) med rester af risalamande til dessert.\nOg endelig har vi så besøgt min morfar i dag, hvor vi havde julefrokost med og blev der til kaffe også. Han bor 2 timers køretur væk, så vi kørte hjemmefra lidt før kl. 10, og var først hjemme igen ved 19-tiden efter at have sat min søster af på vejen. Så jeg fik lige en gang resteaftensmad hos mine forældre, inden jeg så tog hjem og havnede i min egen sofa.\nDet har været nogle rigtigt dejlige dage. Men nu glæder jeg mig også til et par dage, hvor jeg ikke har nogen faste planer og ikke behøver at stille vækkeuret.\nIndlægaf Madam Pomfrey » 26. dec 2015, 22:13\nhvor hyggeligt at læse om jeres juleaftener!\nHer havde vi en god dag, forventningens glæde satte sit præg på alle 4 børn Og den mindste, der ellers er meget roligt, velafbalanseret og fornuftigt, sjældent er forgangsmand for ballade, han var i den grad på krigsstien, fjumsede, lavede tossede numre og drillede brødrene. Bl.a. spillede han "tennis" med et langt ledningsrør og en stor fodbold i stuen, og pandede flere ting ned, og vappede sin bror en på sinkadusen med røret. Skrig og skrål...\nVi startede dagen med at julemanden havde været forbi med gaver i strømperne, men også gemt strømperne, så de måtte lede efter dem (sådan går det når moren ikke kan finde det hemmelige julemands-gavepapir ) og det var en stor succes!\nDerefter lavede vi brunch, med pandekager, røræg, bacon, hyggeligt, og en god start på dagen.\nDe 2 store spillede computer, og de 2 små hjalp med div. forberedelser, når ikke de underholdt sig med tv (tak til DR for "mens vi venter" - genialt og sjovt)\nAlt foregik i roligt og stille tempo, vi kom i bad efterhånden, kartofler blev skrællet, kogt og pillet (aldrig mere piller jeg småkartofler til brunede - i guder et arbejde ) bordet dækket osv. Ingen stress og jag, dét var dejligt.\nMine forældre kom kl. 16 og de/vi så Disneys Juleshow, imens manden og jeg fik styr på de sidste ting ifht. maden.\nStegen blev lavet på rotisseriet i grillen, og det gik ganske glimrende. Og det lykkedes mig at samle stegesky til sovsen - som jo SKAL smage af flæskesteg også, så julemaden var aldeles vellykket, dejligt.\nDa vi havde spist hovedrettet gik vi i stuen på førstesalen og tog et par runder med pakker, så var den værste nysgerrighed jo stillen, og havde fået plads i maverne til risalamanden, og så gaveræs igen.\nDer var mange pakker vi skulle igennem, men ungerne havde for det meste ganske god tålmodighed til at vente på deres tur til at finde pakke under træet, og også til at være den heldige modtager. De blev alle 4 glade for de gaver de fik, og ligeså fik vi selv nogle fine og dejlige gaver.\nKl. 22.45 sagde mine forældre farvel og tak, og vi puttede 2 små lykkelige men overtrætte drenge i deres senge. Den yngste måtte ofre et par tårer over at han ikke kunne få sit nye sengetøj på til natten, men så tog han istedet sine nye ting til briobanen og de nye sko med i seng\nOg nr. 3 havde en mindre krise over at forældrene sagde nej til at han måtte samle den store æske lego han fik af sin moster.\n1. juledag er hos os 1. legodag, hvor der somregel samles lego i massevis, og det er rigtig hyggeligt. Og det gjorde vi også i går.\nVi har aldrig planer første juledag, den dag er til das, hygge, konfekt og knas i stedet for frokost, film i tossekassen og fladen ud på sofaen, og så selvfølgelig at bygge lego og studere de øvrige julegaver.\nMen så har vi været afsted til julefrokost i dag, med alle mine fætrer og kusiner og deres børn. Rigtig hyggelig. Med det store traditionelle frokostbord hvor alle bidrager med en ret, og pakkeleg.\nPakkeleg er et indslag der får pulsen op hos alle! - børnebordet nakkede 60% af alle pakkerne, og der var skrig og jubel, løben frem og tilbage. Mine 2 mindste fik dog en krise over at den ene snuppede en pakke fra den anden, og den anden ville stjæle den tilbage igen. Det er ikke helt nemt at forstå. Tilgengæld havde de lige trænet terningkast hjemmefra, den 5 årige kunne nemlig godt huske reglerne, så han skulle liiige øve sig på at slå 6.\nDen 5 årige bragte også store smil frem da han i formiddag konstanterede at det var helt vildt heldigt, for i dag havde han 2 fridage på samme dag, både lørdag og juleferie, og det er MEGA fedt - den fødte optimist\nIndlægaf Madam Pomfrey » 26. dec 2015, 22:19\nsidder også her og er lidt tænksom....\nPå sin vis er det fint og dejligt at julen er ved at være slut, for den har bragt så megen godt, så megen hygge, så mange traditioner, glæde, sjov... men den er og bliver også travl, selvom jeg sjældent lader mig stresse af den. Et tilbageblik på facebook viste også at jeg somregel har været helt klar til juleaften et par dage forinden. Men med 4 børn er der bare meget vi skal nå, se og gøre. Der er juletamtam her, der og alle vegne, der er gaver der skal med til klasser, nissehuer der skal medbringes til gymnastik osv.\nOg så går man alligevel bare hen og bliver mæt - og samtidig glæder jeg mig allerede til den næste jul der kommer, glæder mig til alt det der kommer før, under og efter\nIndlægaf Kommodedyret » 27. dec 2015, 00:28\nMin krop har madtømmermænd og abstinenser på samme tid.\nIndlægaf Skralde » 27. dec 2015, 09:42\nHer skal det sidste jule-agtige foregå i dag, vi skal nemlig til julehygge hos min mor Vi er en stor familie og vi der ikke er sammen juleaften udveksler derfor julegaver i dag. Vi tager alle diverse retter med til en ikke-julet buffet, danser om juletræet, åbner gaver og generelt bare hygger sammen. Det bliver dejligt! Rigtig god dag til jer alle\nIndlægaf Ado » 27. dec 2015, 10:25\nJeg har fjernet julepynt. Og jeg er deprimeret.\nIndlægaf Thestral » 27. dec 2015, 10:46\nJeg har fjernet julepynt og er ved at gnaske mig igennem det sidste juleslik\nIndlægaf Sophaya » 27. dec 2015, 11:25\nMin jul sluttede i går aftes efter julefrokost. Nu er det tilbage til virkeligheden og eksamenslæsning. Jeg nåede dog at finde julestemningen frem d.23. og havde en virkelig hyggelig jul de efterfølgende dage\nIndlægaf Fru Sunshine » 27. dec 2015, 12:13\nJeg har ikke fjernet julepynt og nægter at gøre det endnu.\nHADER altså at mine stakkels nisser skal bo i det mørke skab helt indtil næste jul, så nu får de altså lov at være ude i dagslys så længe som muligt.\nOg så meget som jeg elsker at pynte juletræ, lige så meget hader jeg at afpynte det igen. Det er så deprimerende.\nIndlægaf Madam Pomfrey » 27. dec 2015, 12:33\nvi har udryttet julekonfekten, og knaset, bortset fra småkagerne Men så købte den 5 årige da bare 4 chokoladejulemænd i Netto\nMen juletræet og julepynten får lov at blive nytåret over, tager det ned lidt i etaper, så her ikke bliver alt for tomt og trist.\nDuer slet ikke til det der "cleancut" hvad julepynten angår.\nIndlægaf Fillie » 27. dec 2015, 12:36\nJeg græder hvert år, når juletræet bliver taget ud. Sådan har det været, siden jeg var helt lille, og nu, hvor jeg bliver 35, er det fuldstændig det samme med tårer, der springer fra øjnene, overdrevet hulken og masser af pudsen næse. Det er simpelthen så sørgeligt, at juletræet nu står helt afpillet og blot er en skygge af sig selv, ikke længere kan bruges og bare skal kasseres, så jeg tuder altid det bedste, jeg har lært. Min mand og jeg har ikke engang selv et juletræ i år, da vi har opgivet, fordi vores katte og kaniner smadrer det, men det var åbenbart nok for mig at vide, at mine forældres juletræ i formiddags blev sendt ud i kulden.\nSenest rettet af Fillie 27. dec 2015, 13:03, rettet i alt 1 gang.\nIndlægaf computermus » 27. dec 2015, 12:45\nMit julepynt bliver først pakket ned efter nytår. Jeg har haft alletiders jul (som sædvanligt). Vi (min mor og jeg ) gik som altid i kirke juleaften,det er så hyggeligt,og da vi kom hjem ved 17-tiden,satte vi os i sofaen med et glas rødvin og hvidvin,mens vi snakkede lidt om præstens prædiken , det er en tradition som jeg elsker utroligt meget.\nEfter en halv time,røg anden i ovnen,hvor den så stod og hyggede sig, mens vi dækkede bord ,og fik lavet det øvrige mad færdig.\nJeg tror det blev ca.2 timer vi sad over maden, og da der ikke rigtig var plads til risalamanden,blev vi enige om at så ville vi vaske op og rydde op efter maden først.\nDa vi var færdige i køkkenet med oprydningen, var det ret tydeligt for os begge at mere plads i maven var der ikke ligefrem blevet, så vi blev enige om at vente med risalamanden til der var pakket julegaver op. Så den blev spist omkring kl.21.30 og jeg fik mandelen. Mandelgaven i år var et par fine snapseglas fra holmegaard.De er bare så fine.